الجدل لي رافق عبد العزيز الستاتي ملي مشى ساعد شي ناس مافحالهومش جهة اولماس كاعما أثر عليه، ولكن خلاه يفكر يدير جولة فالمغرب كامل. الستاتي كتب واحد الستاتو على صفحتو في فايسبوك ، قال أنه غادي يدير العملية واخة تكون عندو غير 4 دريال. وأضاف “هاد 4 دريال أنا نقسمها مع المساكين حيث أنا اللي حاس بيهم، مريت من الجوع والبرد ودازت عليا”. وعلى قضية تصوير المساعدة، قال الستاتي أن الهدف هو تحفيز الفنانين والرياضيين “وباش تاهوما ينوضو يتكاتفو ونشوفوهم تاهوما فالجبال ويعاونو الناس ويصورو لينا ويتفلعصو علينا فالخير ماشي نبقاو تصاورنا غا فالأفيشات وفالكوستارات والتكاشط”. الستاتي قال أيضا أنه ما غاديش يتشرح وماغاديش يدخل السياسة “أنا عمرني نترشح أو ننتمي لشي حزب من غير المغرب أنا ديال لمغاربة كلهم، وغادي نبقا ديالهم بشعاري الخالد الله الوطن الملك”. 
الستاتي: أنا لي حاس بالجوع لي عايشيون الناس.. وغادي نجول المغرب كامل ونصور واخة تكون عندي غير 4 دريال